Na temelju čanka 60. Zakona o proračunu („Narodne novine“ broj 87/08., 136/12. i 15/15) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13, 2/18. i 6/20), Općinsko vijeće Općine Sveti Ivan Žabno na 24. sjednici održanoj 11. studenoga 2020. godine donijelo je

**ODLUKU**

**o sustavu glavne knjige Riznice Općine Sveti Ivan Žabno**

**te načinu vođenja jedinstvenog računa Riznice**

1. **OPĆE ODREDBE**

Članak 1.

Ovom Odlukom uređuje se sustav glavne knjige riznice, funkcioniranje jedinstvenog računa riznice ( u nastavku: Riznica) na razini proračuna i proračunskog korisnika kao sustava upravljanja tijekovima proračunskih sredstava koji se temelji na jedinstvenom računovodstveno-informacijskom sustavu s ciljem stvaranja pretpostavki za učinkovito upravljanje ukupnim proračunskim sredstvima i obavljanje poslovanja preko jedinstvenog računa Riznice.

Članak 2.

Riznica je cjelovit sustav u kojemu se u skladu sa Zakonom o proračunu, ovom Odlukom i drugim propisima obavljaju poslovi koji se odnose na pripremu, izvršavanje i konsolidaciju Proračuna Općine Sveti Ivan Žabno ( u nastavku: Proračun) i financijskog plana proračunskog korisnika, proračunsko računovodstvo i računovodstvo proračunskog korisnika, upravljanje platnim prometom i javnim dugom.

Članak 3.

Proračunski korisnik Općine Sveti Ivan Žabno je Dječji vrtić Žabac.

Članak 4.

Riznica informacijski obuhvaća dva međusobno povezana dijela: plan proračuna i glavnu knjigu koja sadrži knjigovodstvene i pomoćne evidencije.

Plan Proračuna čine prihodi i primici te rashodi i izdaci Općine Sveti Ivan Žabno i proračunskog korisnika raspoređeni prema proračunskim klasifikacijama.

1. **SUSTAV GLAVNE KNJIGE RIZNICE**

Članak 5.

Sustav glavne knjige riznice čini sustavna evidencija transakcija i poslovnih događaja prihoda, primitaka, izdataka i drugih plaćanja te stanja imovine, obveza i izvora vlasništva što su u vezi s općinskim proračunom nastali tijekom fiskalne godine, odnosno do određenog datuma.

*Jedinstveni račun riznice*

Članak 6.

Jedinstveni račun riznice je račun koji služi za primanje, čuvanje, plaćanje i prijenos svih prihoda, primitka, izdataka i drugim plaćanja proračuna i proračunskog korisnika.

Račun iz stavka 1. ovog članka instrument je upravljanja likvidnošću Proračuna putem kojeg se upravlja transakcijama prema mjestu nastanka događaja (glavna knjiga Proračuna i proračunskog korisnika) te omogućava provođenje financijske kontrole na razini riznice.

Članak 7.

Proračunski korisnik čija se financijska izvješća konsolidiraju financijskim izvještajima Općine obvezan je svoje poslovanje obavljati putem jedinstvenog računa Riznice, odnosno podračuna koji je sastavni dio jedinstvenog računa Riznice.

1. **UPRAVLJANJE RIZNICOM**

Članak 8.

Riznicom upravlja Jedinstveni upravni odjel Općine Sveti Ivan Žabno.

Članak 9.

Način izvršavanja proračuna u okviru riznice, način plaćanja, ovlaštenja i obveze proračunskog korisnika u postupku plaćanja, organizaciju vođenja poslovnih knjiga te druga pitanja vezana uz vođenje riznice pobliže se uređuju posebnim aktom Općinskog načelnika.

Članak 10.

Proračunski korisnik pristupa sustavu riznice i informacijama o svom poslovanju u obujmu i na način utvrđen aktom Općinskom načelnika.

Članak 11.

Proračunski korisnik posluje putem jedinstvenog računa riznice. U okviru jedinstvenog računa riznice ima svoj podračun putem kojeg u riznicu uplaćuje vlastite i namjenske prihode.

Svi prihodi i primici Proračuna i proračunskog korisnika uplaćuju se u korist podračuna proračuna na račun riznice Proračuna Općine Sveti Ivan Žabno, uključujući i prihode koje proračunski korisnik ostvaruje po posebnim propisima ili od obavljanja poslova na tržištu i u tržišnim uvjetima koji se ne financiraju iz Proračuna.

Sva plaćanja unutar riznice prema dobavljačima proračunskog korisnika izvršavaju se izravno temeljem zahtjeva proračunskog korisnika za plaćanje, putem jedinstvenog računa riznice.

Transakcije i poslovni događaji u glavnoj knjizi proračunskog korisnika moraju biti sukladni sadržaju i iznosu transakcija i poslovnih događaja sustava glavne knjige riznice.

1. **ZAVRŠNE ODREDBE**

Članak 12.

Sustav riznice primjenjuje se od 1. siječnja 2021. godine.

Članak 13.

Ova Odluka stupa na snagu danom donošenja, a primjenjuje se od 1. siječnja 2021. godine.

OPĆINSKO VIJEĆE OPĆINE SVETI IVAN ŽABNO

KLASA: 400-04/20-02/01

URBROJ: 2137/19-02/1-20-1

Sveti Ivan Žabno, 11. studenoga 2020.

PREDSJEDNIK:

Krešimir Habijanec